พระราชกฤษฎีกาว่าด้วยการจ่ายเงินเพิ่มค่าครองชีพชั่วคราวข้าราชการอัยการ พ.ศ. 2548

พระราชกฤษฎีกา
ว่าด้วยการจ่ายเงินเพิ่มค่าครองชีพชั่วคราวข้าราชการอัยการ
พ.ศ. ๒๕๔๘[๑]
 

ภูมิพลอดุลยเดช ป.ร.
ให้ไว้ ณ วันที่
๓ สิงหาคม พ.ศ. ๒๕๔๘
เป็นปีที่ ๖๐ ในรัชกาลปัจจุบัน

พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ
ให้ประกาศว่า

โดยที่เป็นการสมควรกำหนดหลักเกณฑ์และวิธีการจ่ายเงินเพิ่มค่าครองชีพชั่วคราวของข้าราชการอัยการ

อาศัยอำนาจตามความในมาตรา
๒๒๑ ของรัฐธรรมนูญแห่งราชอาณาจักรไทย และมาตรา ๘ แห่งพระราชบัญญัติระเบียบข้าราชการฝ่ายอัยการ
พ.ศ. ๒๕๒๑ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้

มาตรา
๑ พระราชกฤษฎีกานี้เรียกว่า พระราชกฤษฎีกาว่าด้วยการจ่ายเงินเพิ่มค่าครองชีพชั่วคราวข้าราชการอัยการ
พ.ศ. ๒๕๔๘

มาตรา ๒ พระราชกฤษฎีกานี้ให้ใช้บังคับตั้งแต่วันที่
๑ เมษายน พ.ศ. ๒๕๔๗ เป็นต้นไป

มาตรา
๓ ให้ข้าราชการอัยการได้รับเงินเพิ่มค่าครองชีพชั่วคราวเป็นรายเดือนตามอัตราในบัญชีท้ายพระราชกฤษฎีกานี้
ให้อัยการอาวุโสได้รับเงินเพิ่มค่าครองชีพชั่วคราวเป็นรายเดือนตามขั้นเงินเดือนที่ได้รับอยู่ตามอัตราในวรรคหนึ่ง

มาตรา
๔ วิธีปฏิบัติเกี่ยวกับการเบิกจ่ายเงินและการอื่นที่เกี่ยวข้องให้เป็นไปตามหลักเกณฑ์และวิธีการที่กระทรวงการคลังกำหนด

มาตรา
๕ ให้รัฐมนตรีว่าการกระทรวงยุติธรรมรักษาการตามพระราชกฤษฎีกานี้


ผู้รับสนองพระบรมราชโองการ
พันตำรวจโท
ทักษิณ ชินวัตร
นายกรัฐมนตรี
[เอกสารแนบท้าย]

๑.
บัญชีอัตราเงินเพิ่มค่าครองชีพชั่วคราวข้าราชการอัยการ

(ดูข้อมูลจากภาพกฎหมาย)
หมายเหตุ
:- เหตุผลในการประกาศใช้พระราชกฤษฎีกาฉบับนี้ คือ โดยที่มาตรา ๘ แห่งพระราชบัญญัติระเบียบข้าราชการฝ่ายอัยการ
พ.ศ. ๒๕๒๑ กำหนดให้ข้าราชการอัยการอาจได้รับเงินเพิ่มค่าครองชีพชั่วคราวตามภาวะเศรษฐกิจตามหลักเกณฑ์และวิธีการที่กำหนดในพระราชกฤษฎีกา
และเนื่องจากในปัจจุบันสภาวะเศรษฐกิจได้เปลี่ยนแปลงไปอย่างมาก สมควรให้ข้าราชการอัยการได้รับเงินเพิ่มค่าครองชีพชั่วคราวเพื่อให้เหมาะสมกับสภาวะเศรษฐกิจที่เปลี่ยนแปลงไป
จึงจำเป็นต้องตราพระราชกฤษฎีกานี้





ดลธี/ผู้จัดทำ
๘ กันยายน ๒๕๕๓

เอกฤทธิ์/ผู้ตรวจ
๘ พฤศจิกายน ๒๕๕๓

ศรินรัตน์/ปรับปรุง
๒๗ ตุลาคม ๒๕๖๓

อรญา/ตรวจ
๑๙ มกราคม ๒๕๖๔

[๑]
ราชกิจจานุเบกษา เล่ม ๑๒๒/ตอนที่ ๖๘ ก/หน้า ๑/๑๙ สิงหาคม ๒๕๔๘